open-index/open-wikipedia-markdown huggingface dataset:
Karahatan Pasifik

**Lautan Pasifik** nopo nga i bobos agayo om aralom id pialatan limo boogian rahat id winoun. Ii nopo nga mantad Lautan Artik id koibutan gisom Lautan Selatan (toi ko', tumanud do definisi, gisom hilo Antartika) id kabaatan, om rinontob do benua Asia om Australia id kotonobon om nogi Benua Amerika id kosilahon. 

## Pomungaranan
Ngaran rahat diti nopo nga naanu mantad do kopolombusan Mar Pacifico - "rahat di otoronong" i pinomungaranan di Ferdinand Magellan kopihondot do tongus otoronong ii nopurimanan om papasanang pelayaran dau mantad Selat Magellan kumaa Filipina.
Lauren Young

**Lauren Anne Talde Young** (nosusu ontok 8 Milau 1993) nopo nga susuminding, mimingkono om model Filipino-American . Isido nopo nga tadi omulok do mimingkono om Miss World 2013 Megan Young. Isido nopo nga artis esklusif do GMA Network.

## Biografi
### Karier
Young nopo nga songulun mantad 20 tulun kikabaalan i wagu pinointutun sabaagi Star Magic Batch 13  do agensi kotoinaan kabaalan ABS-CBN Star Magic ontok 2006. Debutt disido id gana pinsingkanaan nopo nga kono cameo id *[[Komiks (TV series)|Komiks]]* episod Bampy— Star Magic 14th Anniversary special. Sumusuhut mingkono isido sabaagi Lea, ponokosangod di Piolo Pascual id *[[Star Magic Presents|Star Magic Presents]]: All About A Girl*. Young nopo nga songulun mantad 19 *newcomers* i pinointutun id siri TV Star Magic Presents musim koduo, *[[Abt Ur Luv|Abt Ur Luv]]*.

Nokoimbulai i Young sabaagi Bernice id suang filem *[[One More Chance (2007 film)|One More Chance]]* i nakalantoi miampai komersial ontok toun 2007.

Mingkono i Lauren sabaagi Paige i araat id suang *[[Your Song (TV series)|Your Song]] Presents: Impossible in 2008*. Ontok 2009, mingkono kawagu isido id episod suai do *Your Song Presents: [[Your Song: Underage]]*, misulak miampai di AJ Perez.

Ontok 2010, mingkono isido sabaagi Lorraine id suang movie *[[Sa 'Yo Lamang|Sa 'Yo Lamang]]* misulak di Enchong Dee om nokoimbulai sabaagi Sunny-Rose Buenaventura, tadi tondu omulok di Rodjun Cruz id suang *[[Juanita Banana]]*.

Kono nopo disido i nokoinuntu nga Via Pereira, i nopo pogulu nga pinsingkanaan di Claudine Barretto, id suang kapamansayan kawagu ABS-CBN 2011 do *[[Mula Sa Puso|Mula Sa Puso]]*.

### Kinoundolihan kumaa GMA Network
Minundaliu isido kumaa GMA Network ontok 2012.

Projek koiso dau id suang GMA Network nopo nga *[[Mundo Mo'y Akin|Mundo Mo'y Akin]]* miampai Alden Richards om Louise delos Reyes, id nombo mingkono isido sabaagi anti-hero Darlene Carbonel.

Young nopo nga protagonis do siri televisyen montok drama komulakan *suspense-thriller* *[[Dormitoryo]]* miampai Enzo Pineda, Joyce Ching, Ruru Madrid, om Wynwyn Marquez. Mingkono  isido sabaagi Hazel Mendoza, i kiangkab mogihum katapatan do kinapatayo di Maika Benitez (pinsingkanaan di Wynwyn Marquez).

Haro nogi filem perdana koiso dau id siriba GMA Films kiuhu *[[Overtime]]*, pinsingkanaan miampai di Richard Gutierrez.

Ontok toun 2015, mingkono i Lauren sabaagi songulun mantad antagonis (Antonia Santibañez) id suang *[[Marimar (2015 TV series)|Marimar]]*, i monginggorit koposion di Marimar, i pinsingkanaan do taka kopio dau Megan Young. Marimar nopo nga projek koduo diolo ngoduo kalapas *[[Abt Ur Luv#Season 2: Abt Ur Luv: Ur Lyf 2|Star Magic Presents: Abt Ur Luv Ur Lyf 2]]*.

### Koposion
Isido nopo nga tanak tondu id dohuri di Calvin om Victoria Young. Isido nogi nga pinsan di Max Collins.  Nokosikul isido id Angelicum College om monginobos id suang inus kulinari id De La Salle–College of Saint Benilde.

## Sukuon
Lautan Artik

Lautan Artik poingiliu id hemisfera utara misomok do koiyonon kutub utara. Artik nopo nga rahat ii tokoro kopio om oribau mantad do limo rahat id pomogunan. Sundung do Pertubuhan Hidrografi Antarabangsa (IHO) mongiktiraf dii sabaagi do rahat nga, puru-puru oseanografi morujuk dii sabaagi do rahat Mediterranean Artik toi ko Rahat Artik i tasanang om papakalas dii sabaagi iso mantad do togumu laut ii ahanggum id Lautan Atlantik. Sabaagi alternatif, Lautan Artik nogi nga morujuk do cuping Lautan Pomogunan i hilo kopio utara.
Lee Chong Wei

Datuk Wira Dr. **Lee Chong Wei** nopo diti nga nosusu ontok di 21 Gumas 1982. Isio nopo nga songulun maammaain do Badminton di profesional id Malaysia. Nakaanu i Lee Chong Wei do midol perak id temasya do Sukan Olimpik 2008 ,2012om nogi 2016, maya di nakalantoi isio do mongoi id turugan kolimpupuson ababayan do mintotoiso kusai om nogi minongolimpupus do midol Olimpik Malaysia mantad di toun 1996. Kinalantayon disio minanahak do pangarait Datuk om nopongundoitan nogi do boyoon do pogun.

Lee nopo nga id *ranking* mamain do badminton id bobos do akawas no id mintotoiso kusai solinaid do 199 minggu mogisusuhut iri no tu' ontok di 21 Magus 2008 gisom 14 Mahas 2012. Isio nopo diti nga mamamain do badminton pogun Malaysia di kumotolu do bobos akawas kalapas di Rashid sidek om Roslin Hashim om nogi boyoon do pogun Malaysia. Isio nogi diti nga sabaagi do duta om moomboros ontok do jenama cat Pentens ontok podi 2013.

Ontok di tadau wulan Manom 2018, Lee Chong Wei nohimaag do toruol kanser nasofaring ontok di wulan Madas.

## Sukuon
Lee Hye-ri

**Lee Hye-ri** (; nosusu ontok 9 Mahas 1994), lobi ointutunan sabaagi **Hyeri**, nopo nga mimingkono, susuminding om personaliti televisyen Kabaatan Korea. Ointutunan nogi isido sabaagi puru id domulok do tinimungan tondu Girl's Day, om pinungaranan do media Kabaatan korea sabaagi "Nation's Little Sister" gama populariti dau kalapas nosiliu puru pointindohoi id *[[Real Man (TV series)|Real Men]]* (2014).

Tumilombus dii, ointutunan isido miampai kono dau di nakaanu mogisuusuai o gaa' id *[[Reply 1988]]* (2015), iso drama bobos akawas ''rating'' id sajara televisyen Korea ontok timpu dii. Kalapas kalantayan misusuhut id mogisuusuai pokikitanan om televisyen, nakaanu i Hyeri kinoyonon kotolu id katayadan *[[Forbes]]* Korea Power Celebrity ontok 2016 om nosiliu songulun mantad model i kaanu tingadan bobos akawas montok komersial id Kabaatan Korea.

I Hyeri nopo nga puru potimporon id ''Amazing Saturday'' (2018–2020). Kalapas minidu mantad ababayan dii, manahak isido tarad kumaa gana pinsingkanaan om minsingkono isido id siri IQIYI di ointutunan, *[[My Roommate Is a Gumiho|My Roommate Is a Gumiho]]* (2021)*.*

## Koposion pogulu om pondidikan
Nosusu i Hyeri id Gwangju, Gyeonggi, South Korea.   Kiwaa taka dau, Hye Rim, duo toun lobi omulok.  Sunimukod i Hyeri id koinggoritan,

## Sukuon
Lee Ji-ah

**Kim Sang-eun** (Korean: 김상은; nosusu ontok 6 Magus 1978) toi ko' ointutunan sabaagi Lee Ji-ah nopo nga songulun minsingsingkono Kabaatan Korea. Lobi ointutunan isido maya kono di kono disido id drama televisyen *[[The Legend (TV series)|The Legend]]* (2007), om nogi *[[Beethoven Virus]]* (2008), ** (2010), *[[Me Too, Flower!]]* (2011), *[[Thrice Married Woman]]* (2013), *[[My Mister]]* (2018), *[[The Penthouse: War in Life]]* (2020–2021) om *[[Queen of Divorce]]* (2024).

## Koposion pogulu
Nosusu i Lee sabaagi Kim Sang-eun ontok 6 Magus 1978 id Songpa-u, Seoul, South Korea.  Taki disido nopo nga monuunuduk  (Mimparagat isio do pro Japanese ontok di toun 1940s kontroversi), sala iso momoomoli do kapamansayan Seoul Arts High School, om ponorikohon do Kyunggi High School.  Tapa disido nopo nga puru pongindopuan. Toun koonom disido ontok minundaliu paganakan dau minoi U.S om miniyon hilo gisom 10 toun.

Minanganu isido do gana ponguntayadan bontuk grafik id Pasadena Art Center College of Design.

Ontok kotombuluyan disido di toruhai di Korea di toun 2004, minomonsoi isido do debut hihingoon miampai minoi imbulai id suang iklan TV LG Telecom miampai mimingkono Bae Yong-joon. Guminuli isido mantad U.S mooi Kuria ontok kosopungan do toun 2005 om minongolon ngaran disido mantad Kim Sang-eun kumaa Kim Ji-ah om minanganu Ngaran sinasawat Lee Ji-ah. 

## Kalaja

## Sukuon
Lee Zii Jia

**Lee Zii Jia**  (, nosusu ontok 29 Gomot 1998) nopo nga maamamain badminton Malaysia. Nointutunan gama smash dau, poinlobi smash backhand, kawakason koinano, alangkas, om refleks dau, isio nopo nga songulun mantad mamamain poingingo id suang kategori kusai mintotoiso id suang sukod maamaso. Nakalantoi isido do pingat amas kusai mintotoiso id Sipoot SEA 2019 om nakaanu pamalahwan sabaagi BWF Super 1000 koiso id 2021 All England Open. Lee nopo nga nakalantoi koiso doid kategori kusai mintotoiso Asia, om nakaanu pamalahwan (gelaran) dii id Kejohanan Badminton Asia 2022.

## Koposion pogulu
Nosusu i Lee Zii Jia id Alor Setar, Kedah om molohing nopo disio nga Cina Malaysia i Lee Chee Hin om Leow Siet Peng, koduo-duo diolo bagas mongingia' om bagas maamamain buul keranjang antarabangsa. Mimpuun o molohing disio popointutun dau do badminton ontok di 6 nogi toun disio. Ii nopo pogulu po, sumikul isio id Sikul Tosiriba Keat Hwa id Alor Setar, Kedah. Gama do kalantayon disio di abantug id suang pialaan siriba 12 toun, pinosuang isio id Sikul Sipoot Bukit Jalil.

## Pakalajaan
### 2015
Ontok toun 2015, nosiliu isio nakalantoi koiso komulakan id suang Pialaan Badminton Poingukab Perak om Selangor Badminton Open. Kinalantayon abantug id taang sompomogunan diti minanahak disio koiyonon id Koisaan Badminton Malaysia.

### 2016
Ontok Milau 2016, nakaanu i Lee do midol gangsa id suang World Junior Championships kalapas naala si Chico Aura Dwi Wardoyo id opintanga kolimpupuson. Kopihondot wulan dii, nokoongoi nogi isio id final do India International nga naala di Lakshya Sen.

### 2017
Ontok Mansak 2017, nokoongoi i Lee id pintangaan kolimpupuson do Thailand Masters, nga naala di Kantaphon Wangcharoen. Ontok Manom 2017, nakalantoi isio gelaran senior koiso id Polish International, minangala di Soong Joo Ven id final. Ontok Milau2017,nokoongoi i Lee id pintangaan kolimpupuson Bitburger Open.

### 2018
Ontok Gumas 2018, nokoongoi i Lee id final do Chinese Taipei Open miampai minangala do maamamain kusai mintotoiso No.4 pomogunan, Chou Tien-chen id pintangaan kolimpupuson. Naala disio i Riichi Takeshita id final montok momodimpot kalantayon BWF World Tour koiso om gelaran sompomogunan koduo miampai pointongkop (keseluruhan). Maya kinodimpoton dii, nosiliu isio maamamain Malaysia koduo suai ko' i Lee Chong Wei i nakaanu pomoroitan kusai mintootoiso BWF mantad 2013. Nokoongoi i Lee id final do Korea Masters nga naala di Son Wan-ho.

### 2019
Minonimpuun i Lee do musim 2019 miampai monongkiala id Thailand Masters. Naala isio di Brice Leverdez mantad Perancis doid suku kolimpupuson id suang duo set mitilombus. Id suang pialaan sumusuhut, minomupus nogi isio pinisaapan id suku kolimpupuson Malaysia Masters, Indonesia Masters, om German Open. Naala isio id taang osopung do Swiss, Malaysia, om Singapore Open's. Minangakun iso do kikobolingkaangan doid kousinan, kokurian kinoburuon om au aadang i minamarahung prestasi dau.

## Sukuon

## Noputan
* 
* 
* 
*
Leksikon

Koubasanan nopo do**Leksikon** nga monuku kumaa kointayadan do hogot di kiwaa kopoilaan di noruhang, poomitanan iso Kamus. Hogot 'leksikon' kitadon mantad do Boros Yunani (*λεξικόν*) di kirati do Sompuruan boros. Soira puru-puru linguistik monoriuk do leksikon, monoriuk yolo kokomoi ahal miagal do nunu hogot, poingkuro sompuruan boros id isoiso Boros ostruktur, poingkuro tulun momoguno om momogompi hogot, poingkuro yolo balajal do hogot, Sajara om evolus hogot, kawo do piromutan id pialatan do hogot om poingkuro noporun o hogot.

Istiladitinogi nga somonu oguno id uhu Kamus ensiklopedia toi ko' Ensiklopedia, poinlobi po karya-karya abad ko-19 om karya-karya di nosuat id Boros Jerman (*lexikon*).

Id gana Linguistik, 'leksikon' kirati di lobi pointorodok tu kohompit ii do Leksem di gunoon montok polombus isoiso hogot dii.
Lembangan Maliau

**Lembangan Maliau** poingiliu id topis Baang Maliau om baang Kinabatangan id pogun Sabah. Baang Maliau nopo nga tanak baang Kinabatangan, Baang koduo tanaru id pogun Malaysia, alapas Baang Rajang.  

Lembangan diti nopo nga iso kinoyonon poinsandad i kakal po sabaagi iso misteri gisom do baabaino. Iti id piilitan do nagas di oginggo om kororosi. Lembangan it kibontuk doos tobulugu milo do okito mantad sawat. Iti kaakup do kinoyonon talun sandad di soginayo 390km pasagi.

Iti kiharo ekosistem sondii, amu po koumbal noiyon do atatap om haro kinoyonon di noolu montok ukabon om podokumontosion. Tumanud kowonuan ysnet.org, koinsanai  lembangan diti nga kinoyonon pana'anan waig mintootoiso di  alaab, i pinoluyung do iso no baang it roitan Baang Maliau di lumuyung sumolian mantad nagas id tanga'a lembangan, pirubaan do baang Kuamut om id kolimpupuson dau id Baang Kinabatangan, ralan waig di tagayo om toponsol id pogun Sabah.
Lilian Gibbs

**Lilian Suzette Gibbs** (1870–1925) nopo nga songulun puru botani British i kumalaja montok do Museum British id London. Abaal nogi yau kokomoi do ekosistem id nuluhon. 

## Pondidikan
I nopo timpuunon nga suminikul isido hilo id Kolej Hortikultur Swanley id Kent, UK (1899-1901) om minaganu botani hilo id Royal College of Science id London, minsingilo id siriba di J. B. Farmer. Ponoriukan nopo pascasiswazah disido nga kokomoi linsou do Alsinoideae (Caryophyllaceae). I nopo poinsikul po isido, minonimung isido do susumuni mantad European Alps om minopoingkawas kabaalan disido mongintutun miampai kouhupan mantad Jabatan Botani id Muzium Sajara Sandad.

## Sukuon
Lim Ji-yeon

**Lim Ji-Yeon** (; nosusu ontok 23 Mahas, 1990) nopo nga minsingsingkono mantad Kabaatan Korea. Kalapas nokoimbulai id piipiro filem oniba om kono, nakaanu isido kono koiso id filem *[[Obsessed (2014 film)|Obsessed]]* (2014). Maya kono dii, nakaanu isido nominasi Best New Actress id 35th Blue Dragon Film Awards, om nakalantoi id 51st Grand Bell Awards om 51st Baeksang Arts Awards, mantad calon suai. Sumusuhut, minsingkono isido id filem *[[The Treacherous]]* (2015) om siri televisyen *[[High Society (2015 TV series)|High Society]]* (2015), om nakaanu karayahan antarabangsa montok  siri hit Netflix *[[The Glory (TV series)|The Glory]]* (2022–2023); ilo kolimpupuson minogowit di Lim do trofi Best Supporting Actress id 59th Baeksang Arts Awards.

## Sukuon
Lim Kok Wing

Profesor Emeritus **Tan Sri Dr Lim Kok Wing** (21 Gumas 1945 - 1 Mahas 2021) nopo nga songulun pondidik id Malaysia. Ointutunan isio sabaagi do presiden om nogi pengasas do Universiti Tiknologi Kreatif LimKokwing ii notoodo ontok toun 1991 id Cyberjaya. 

## Kerjaya

### Kohompitan id suang pilihan raya Afrika Selatan 1994
Ontok toun 1994, noonuan do kotumbayaan i Lim di Mahathir bin Mohamad, Perdana Montiri Malaysia ontok dii, do moguhup id kimpin pilihan raya Nelson Mandela, songulun sekutu di agaras om nogi tambalut togirot dau do momuruan Kongres Kabansaan Afrika do sumaap di impohon-impohon apartheid id Afrika Selatan ii wawagu nogi do tinagak; nokohompit isio id iso kimpin ii kibagas id koulunan do pogun dii om ontok dii nopo nga kiwaa 9 juta tulun ii bolou pimato.

### Ponoodoon om panarampasan universiti
Ontok toun 1991, mononoodo isio do universiti ii pinungaranan do misangai ngaran dau.

## Kinapatayon
Nokosuang isio do lamin pongusapan tu naantakan do kemalangan naratu ontok pintangaan Mikat 2021, nga na'sah poingkakal i stabil. Minidu pogun isio ontok umul 75 toun ontok 1 Mahas. Abal kokomoi kinapatayon dau nopo nga pinoilo kumaa Universiti Lim Kok Wing maya iso kenyataan i pinalabus.

## Gaa'
Noisytihar i Tan Sri Dr Lim Kok Wing sabaagi CEO Brandlaureate Tosonong kopio edisi 2009-2010. Gaa nopo nga pinatahak di Montiri id Jabatan Pordana Montiri Datuk Seri Idris Jala. Gaa *The Brandlaureate* nopo nga gaa jonama di prestig montok syarikat id Malaysia om Asia Pasifik ii mongiktiraf do kabantugan jonama syarikat sompomogunan, syarikat kikomoi karajaan om syarikat penyenaraian awam.

## Kontroversi

### Poster "King of Africa"
Ontok Madas 2020, nokecam isio id iso kaantakan kokomoi poster iklan ii pinokito id kampus Cyberjaya montok universiti ii natarampas dau ii popokito dau, diapit do harimau bintang miampai pomolohou "King of Africa", ii noondos do popinsiriba siriba do warga bonua Afrika tu ogumu mokiikinobos Afrika id universiti dii. Insiden dii nogi nga nokopihondot do koburuon guraan Black Lives Matter om sunduan antiperkauman ii nokoingkawas id sompomogunan ontok timpu dii. Ahal diti nogi nga nakaanu do tarad di Montiri Pengajian Takawas Malaysia, Noraini Ahmad hinombo, minomboros isido id iso sidang parlimen kokomoi do pihak dau ii papapanu ponyiasatan kokomoi ahal dii.   

Kaagu, nakaraat tomod o ahal diti miampai do tondos mantad songulun bagas mokiikinobos om nogi kakitangan id universiti ii minanahak iso testimoni hinombo, isio nopo nga mokiikinobos ii pinoinsir id iso projek promosi ii kitudu do popokito kopogikakawahan mokiikinobos ii manu do sumikul id universiti dii.    

## Sukuon
Lin Yi

**Lin Yi** (, nosusu ontok 11 Milatok 1999) nopo nga mimingkono do Sina om model. . Nointutunan isio kalapas minsingkono id web drama pogisisintaan 2019 *[[Put Your Head on My Shoulder (TV series)|Put Your Head on My Shoulder]],*, id nonggo panakasabab do ogumu i nokotutun. 

## Early life and Education
Nosusu i Linyi id Hebei Province om guminayo id Shenyang city, Liaoning Province. . Ontok 2015, naanu isio do National Ballroom Dance major do Beijing Sport Universitiy om nokotorimo do marka bobos takawas id poniisan gana sayau id Liaoning Province. .

## Pakalajaan

### 2015-2018: Kotimpuunon do pakalajaan
Id 2015, kakal po i Lin id tou koiso, ontok nokito isio do ejen om minanain do Tangren Media Co. Ltd. Id 2016, ontok suti magadau, minoi isio labus pogun montok monorimo pingludaan sayau om koposolimbahan profesional Id 2017, minanganu isio do boogian id abaabayan pongotus drama mogioput kampus ahapakan "Hello, Old Times' om tuminanud do poniisan kikitoilaan montok kono Lin Yang nga au nakalantoi..

Ontok Mikat 14, 2017, minanganu isio do boogian sabaagi mimingkono id Youku kopokitanan idol realiti *Handsome Youth Society*. . Ontok Mahas 2017, nohondom koposolimbahan di Lin Yi id abaabayan "Beautiful Boys Academy". Id abaabayan "Beautiful Boys Academy" kalas kopogisingkanaan, pinopotonduli i Lin Yi Klip "Old Pao'er" filem di narakam di feng Xiaogang. Pinoposolimbou yolo do adegan "Old Pao'er". Kalapas kalas pogisingkanaan, Pangarah Feng, nokokito kabaalan mingkono di Lin Yi. Om minomboros do kosiliu i Lin Yi mimingkono di osonong. . Ontok Milau 1, 2017, isio nopo nga tutumanud id Youku kapamalanan mogisuusuai fesyen "Crazy Wardrobe" om nakalantoi id taang ko-6 miampai 41 undian.  Ontok Momuhau 2017, pinasaga isio do momonsoi kopokitanan id skrin tagayo id filem sci-fi "Hope Island", miampai di Duan Yihong om Andy García.

## Sukuon
Linah Bagu

**Linah Bagu@Siti Nurlina Abdullah** (nosusu 17 Gomot 1966) nopo nga songulun lungkitas Boros Kadazandusun i minomuruan do momonsoi kurikulum Boros Kadazandusun montok PPISMP, PISMP om PDPP. Suai ko iri, isido nogi nga woyoon manahang om momili mokiikinobos di sumuang id IPG, momiimilantoi piboian hiis om tangon id taang pogun Sabah om pinopoturidong do galeri Bahasa Kadazandusun di kumoiso om kumoinsan nogi id pogun Malaysia. Baino, nosiliu isido sabaagi do luguan Jabatan Boros Kadazandusun tumimpuun di toun 2019 gisom baino om nakaanu popoingkawas do Boros Kadazandusun sabaagi tier 1 id pototongkop IPG Malaysia. Pogulu po, isido nogi nga minomuruan do Jabatan Boros id IPG Kampus Kent solinaid sontoun om lobi. Nokoimpou o Boros Kadazandusun id taang kabansaan om sompomogunan maya aktiviti seminar ponoriukan pinaanjur do Jabatan Boros Kadazandusun piniuhupan do UPSI, UMS om Sidma College ontok di toun 2018, 2019 om 2021. Nakaanu isido do anugerah perkhidmatan cemerlang mantad Kementerian Pendidikan Malaysia di toun 2000,2006 om 2019. Sumusuhut, nakaanu nogi isido do anugerah Bintang Kinabalu (BK) di toun 2017 om anugerah Penggiat Boros Etnik (2021) mantad TYT Sabah om ponorikohon kotinanan koubasanan Dusun Bundu Sabah mantad di toun 2019 gisom baino.
Leymah Gbowee

**Leymah Roberta Gbowee** (nokosusu 1 Mansak 1972) nopo nga songulun aktivis kotoronongon Liberia di kitonggungan sabaagi boyoon kotoronongon tongondu, Goos Tongondu Liberia montok Kotoronongon di monguhup popotingkod Sangod Tobpinai Liberia Koduo ontok toun 2003. Goos dau montok moningkod sangod, miampai kolaborator dau, Ellen Johnson Sirleaf, monguhup popotilombus kotoronongon om mogowit kalantayan kumaa di Sirleaf id suang kopomolian raya ontok toun 2005. Nakaanu isido Hadiah Nobel Keamanan miampai Ellen Johnson Sirleaf om Tawakkol Karman ontok toun 2011 "montok pinggisaman miampai aiso panansasana'an montok koumoligan hak tondu do mampayat goos kotoronongon poimponu." Ontok Gumas 2012, minangada isido di Sirleaf, monondos nepotisme dau om manahak tokuri sakadai montok tulun mosikin.

## Sukuon
Leong Mun Yee

Datuk **Leong Mun Yee**  (, (nosusu ontok 4 Momuhau 1984) nopo nga atlet tumunsok mantad Malaysia. Ontok Sukan Olimpik Musim Panas 2012, minampayat isido do abaabayan 10 m platform segerak miampai koruhang ii Pandelela Rinong. 

## Gaa om pongiktirafan

* Wilayah persekutuan: Panglima Mahkota Wilayah (PMW) - Datuk (2022)

## Filemografi

* The Masked Singer Malaysia (Musim 2) (2022)
* The Masked Singer Malaysia (Musim 3) (2022)
Lingua Franca Nova

**Lingua Franca Nova** (lingua Franca wagu) "Elefen" nopo nga boros di nowonsoi mooi do kosili loobi konsisten om popouhan pinsingilaan, loobi po sabaagi boros piromutan di milo gunoon sompomogunan. Kiwaa piipiro kounalan montok boros diti miagal ko':
# Boros diti kiharo okuri fonem om koirad-irad do boros Italian toi ko' Spanish.
# Ija'on miampai fonetik. Au minog do mangawi timpu do toun-toun montok minsingilo kokomoi pongunsamangan.
# Kiharo puralan boros miagal di asasaru gunoon id suang do pilumaagan tikid tadau.
# Kiharo set posugkuon produktif di okuri om kiula poingkakal mooi do osonong do gunoon.
# Kiharo kooturan di pointalang kokomoi do sistom nuludan boros miagal nogi do boros-boros major di asaru do gunoon.
# Tinimungan boros nopo nga mongimpohon do boros Romantik Moden. Boros nogi diti nga kiharo rahung di poinlaab om kaanu mamagayat rahi tulun. Suai ko ii, ogumu sokodung boros diti id suang do puralan boros Boros Inggeris di gunoon do timpu baino.
# Napalan mooi do kotorimo neologisme Latin om Yunani, 'de facto' ii kirati 'Standard Pomogunan'
# Nowonsoi mooi do loobi osonong kumaa tulun di oubas kumaa boros Romantik Moden om montok nogi tongoulun di kirahi do minsingilo.
Linukisan

*Linukisan* nopo nga wowonsoion ponginlumis it ruhangan do pongowotik ahana id suang pangana om popinsokoton id soibau miagal do karatas, kambas, toi tolig. Wonsoion iti di mongolulukis; pongoroitan kumaa di mongolukis. Nokopongolukis no tulun solinaid inggonom linaid mantad ko it pomogunaan do gogoritan. Sobaagi do pomitanan linukisan-linukisan id kuang-kuang tiiyonon do tulun ponosusuyan toi tulun kodori.

Pongorotian lukisan gunoon montok gambar linukis id sinuratan diti.

Mooi do lobi osomok, sinuratan diti kokomoi do linukisan sinintunturu.
Lion Chong

**Chong Bao Quan** (nosusu ontok 11 Gumas 2002), ointutunan nogi sabaagi **Lion Chong** nopo nga songulun mimingkono kusai id Malaysia. Abaal isio doid Boros Melayu, Boros Inggeris, Boros Cina om Boros Kantonis.

### Kalaja
Minimpuun o kalaja di Lion Chong sabaagi mimingkono ontok toun 2007.

Ontok toun 2013, minsingkono isio sabaagi versi omulok di  Uncle Chuan doid filem *The Journey*. Okon nopo ko ii, migit nogi isio kono apangkal id suang drama *Seven Days* sabaagi Zhang Jun Shun.

Ontok toun 2014, naalap i Lion Chong sabaagi momuruan ababayan (*pengacara)* id ababayan*10 Manners Campaign*. Sumusuhut, mingsingkono isio id suang iklan Petronas Tahun Baru Cina *Young Hearts* om nogi doid drama *Bright Times* sabaagi i Guo Wei Ren.

Ontok toun  2016, naalap kawagu isio sabaagi momuruan ababayan doid ababayan tangaanak *Chiki Boom* i pinalabus do TV2. Sumusuhut, minsingkono isio sabaagi i Hero id filem *The Kid from the Big Apple* om nogi migit kono toponsol sabaagi i  Ping doid telefilem *Jalan Belakang Rumah* pinalabus do TV2, om pinosolimbou o telefilem di lobi inhopod id TV2.

Ontok toun 2017, minsingkono isio sabaagi Hero id filem *The Kid From The Big Apple 2: Before We Forget*. Suai ko ii, nakaampayat nogi isio doid piboi'an Astro Xi Yue HD *The Z Stars* om nosiliu nogi do songulun finalis doid tinimungan pomolihis. 

Ontok toun 2018, nosiliu isio tombului poimbida id drama web China *Original Sin* om minsingkono sabaagi tadi di Wu Wen Xuan. Tumilombus, minsingkono isio sabaagi i Benson doid drama web Mobile Legends: Bang Bang *Mata Kerbau*.

Ontok toun 2019, minsingkono i Lion Chong doid Iklan Tahun Baru Cina *Buah Tangan* om iklan nopo dii nga nakatayad sabaagi iso iklan Tahun Baru Cina 2019 di bobos do ointutunan.

Ontok toun 2020, nakaanu kawagu isio  pagalapan sabaagi artis naalap doid ababayan *Selamat Malam Malaysia* i pinalabus do Berita RTM. Migit nogi isio kono apangkal doid drama Astro Ceria *Geng Gajet* i maan posolimbaho ontok kolimpupuson toun diti.

## Filemografi
### Filem

### Drama

### Telefilem

### Televisyen

### Teater

## Sukuon

## Noputan Labus
* 
* 
* 
* 
* Lion Chong di YouTube
Lohunoi

**Busuk-busuk, Daun/Pokok Kapal Terbang, pokok Jepun toiko panca alam (***Chromolaena odorata***)** nopo nga iso susumuni kitusak i kosuang id paganakan **Asteraceae.** Susunion diti nopo nga iso sakot i minog iduon mantad do kabun. Id gana pongusapan, kosiliu iti lohunoi sabaagi iso rusap i kaanu popotingkod raha. Kosoruan nopo lohunoi nga okito id gogouton om disan ralan. Koulalaho nopo lohunoi nga kiwarana otomou om osilou om nogi sumuni poturidong maya watang dau. Kiwaa piipiro kounalan lohunoi diti miagal ko mongusap do pilat om popotingkod raha mantad toruol tokodo' toiko' gandas.
Long Pasia

**Long Pasia** nopo nga kinoyonon podtuongisan om kampung ekopodtuongisan id Bawang Ulu Padas, watas Sipitang, Sabah. Long Pasia nopo nga kampung montok tinarui Lun Bawang/Lun Dayeh om kiwaa populasi kiikiro 1,000 tulun, om oinsanan nopo dii nga tutumanud do Kristian denominasi Borneo Evangelical Church (SIB). Ii nopo nga kiikiro  kumaa kabatan kotonobon do Kota Kinabalu.

Poinladsong id kinawas  mantad taang rahat id Maligan Highlands, misampaping ii do Payeh Maga.

Ababayan ekonomi apangkal nopo nga kaampai no mananom parai om ekopodtuongisan. Ointutunan o Long Pasia miampai kopogisuayan do spesies orkid, om kukuanga i ogumu hilo Taman Kerangas Long Pa' Sia' om kogoutanan posorili bawang Ulu Padas. Ii nogi nga tionon montok tombolog Black Oriole, ii no spesies endemik Borneo.

Haro piipiro kogoutanan sandad i nointutunan sabaagi kinoyonon i kiwaa potensi do poburuon sabaagi ecopodtuongisan miagal do:

*Kinoyonon Pongumoligan Kerangas Long Pasia 
*Watu Kisajara Long Pinasat 
*Wasai Pulau
*Reberuh Mekusul
*Pamalabangan Tang Peu Long Midang 
* Bawang Ulu Padas.
*wasai Maga-Pasia (Ruab Maga)
*Sinipung Mountain (Pegkung Sinipung)
*Sinipung Lake (Takung Sinipung)
*Sinipung View point
*Wasai Rekong (Ruab Rekong)
*Estuary of Rekiran River (Pa' Rekiran)
*Wasai Pulau (Pa' Pulau)
*Bawang Pinasat (Long Pinasat)
*Bawang Matang – Kuala Bayur, Yang Abpe, Batu Narit, Kuala Palanuk, 
*Popokon, Yang Anang (Bukit Agathis)
* Wasai Fefuken
*Kinoyonon posorili Kampung Long Pasia om Resort Eco Etno Agrotourism Long Mio Village nga maan nogi poburuo'.

## Sukuon
Longon

Longon nopo nga id boogian tinan do poingoput id balayan. Haro duo longon do tulun. Longon gibang om longon wanan. Id longon haro ot palad it kirapang pungaranan do tunturu.

Soginumu do limo tunturu monikid do longon. Pinungaranan iti do gondohing, tuntuduk, balanat, randawi om nanangkis.
Lisdawati

**Nisdawati binti Nazaruddin** (nosusu ontok 15 Momuhau 1978) toi ko' lob otutunan sabaagi **Lisdawati** nopo nga' songulun palakun do Malaysia. Isido nopo nga' songulun duta Slim World om tuala penyayang She. Isido om sawo dau, Fauzi Nawawi nogi nga' duta , montok kupi kolidasan.

## Koposion
Miniongoi i Lisdawati miampai mimingkono Fauzi Nawawi om kiwaa duo tulun tanak. Mongindapu yolo do songkok anaru id Jalan Tunku Abdul Rahman, Kuala Lumpur monikid tulan Ramadan. Ontok Magus 2011, minopoindalan yolo umrah id Mekah.

## Sukuon
Losun

**Losun** toi'ko ngaran botani *Allium  Tuberosum* nopo nga totonomon id kawo bawang di milo gunoon sabaagi ponginlumis posorili om nogi sabaagi rarapoan. Nontodonon nopo do losun nga mantad Shanxi, natanom om nokotongkop id nonggo-nonggo pogun om koinsanan pogun.

Milo do sumuni iti losun id mogisuusuai kawo tana'. Lobi osonong nogi daa do id tana di ogumu kompos om baja organik. Au Tagal do baja'on o losun maamaso minggayo sokiro nung naganapan do  kompos om baja organik di osonong. Totonomon diti manganu piipiro o liwang om milo akanon toinsanan boogian (mantad puun). Ii nopo tusak di losun di kiwotik do atadong nga milo nogi do silihon do pomolumis do tongo'piring.

Variasi nopo do losun di bobos nointutunan nga Losun Sina di kiharo o wongi di kopiagal no do bawang topurak o ponong roun. I nopo tusak nga opurak.
Lotud

**Lotud** nopo nga mamasok Momogun id Sabah, kosilahon Malaysia id pulau Bonio. Kogumuan diolo poingiyon id watas Tuaran gisom Kampung Sukoli, Tolipuk id Boogian pantai Kabaatan id Sabah. Sinakagon diyolo soginumu do 5,000 ontok toun 1985 nga baino nokorikot nodi do lobi 10,000. Yolo nopo nga kawo do Dusun, it baino koubasanan do mongolohou do Kadazandusun.

Kompinaian boros Dusunik nopo nga rapang woyoboros ​​Malayu-Polinisia iri nogi rapang tagayo do Astoronisia tinimung Woyoboros ([ISO 639-3] ] DTR). Kikira 20% nokointutun no do Katolik miampai pipiro mongi-nginjil Kiristian, nga haro tokuri maso po do [Mogogondi. Awu no korikot do 20 bobolian do poimpasi nga ingaa no sumowoli diolo.

## Boros
Kiwaa boros sondii do etnik Lotud ii no Boros Suang Lotud. Rati nopo dii nga, Suang kirati 'Dalam' toi ko' 'Kumpulan' om Lotud nopo nga ngaran do tinaru. Kod boros nokoimagon montok Boros Lotud nopo DTR.

## Koiyonon

### Mogigion
Tumanud bancian 1911, mogigion sandad montok koduo-duo watas tumanud tinaru nopo nga —

### Walai
Walai Suang Lotud tradisional kohompit do onom boogian ii no soliu, soriba, rapuhan, kawas, pantaran om tilud. Tumanud sistom kotumbayaan tinaru diti, walai nopo diolo nga nomitan mantad walai-walai mantad pomogunan do rusod.

* Soliu toi ko' dagayo (ruang tamu) kiguno sabaagi tionon pogibabarasan, pirubaan om upacara adat. 
* Soriba toi ko' liwang id boogian siriba gunoon nogi sabaagi toodopon montok tutumombului. 
* Rapuhan kiguno sabaagi dompuran om abaagi do salahan om pahah montok popotuu/popokoring do daging. Liwang i pinitongkiad do limput nopo nga toodopon tanak tondu i au po nakasawo.
* Pantaran nopo nga wawayaan om poopian do payanan waig montok mongoug gakod om longon pogulu sumuang id walai.
* Tilud nopo nga liwang poopian do parai om produk pomutanaman.

Baino, walai tanaru tradisional Lotud nopo nga bontuk seni bina tradisional om iso kinodimpoton i bobos canggih id suang seni bina pointongkop pogun Sabah suai ko walai tanaru tinaru Murut id watas Tenom. Struktur seni bina walai tanaru Lotud nopo nga winonsoi mantad papan (i pogulu po) miampai okodou mengukir miampai adze (Melayu: beliung) miampai aiso kouhupan do garagaji. Koinsanai nopo di walai nga au momoguno kuku tunggal nga teknik slip pintar di kosudong miampai rasuk di kosudong, om nogi mongogos cecair miampai rattans. Monikid iso unit walai tanaru nopo nga kiwaa koiyonon do modop (ko'odopo), dompuran (ropuhan), loteng (tilud), koridor (olot-olot) i manapad boogian limput walai om beranda (soliw) . Ginumu torigi nopo nga tumanud do konoruon toi ko ginumu unit poimpasi.

## Basaan

* Tongoondu - Sukub kopio, kuluh, Gonob, Sinugitan, Lilimbo, Loti, Habo, Porotina, Sigar, Siwot, Mandapun, Simpai, Lansung, karo, Lontugion, Giring-giring, Tutubik, Sandai, Kokoroon, Komburongoh.

* Tongokusai - Sukub, Binandus, Sundi om Supu

## Sukuon

* https://web.archive.org/web/20110222054405/http://www.sabah.org.my/bi/know_sabah/lotud_costume.asp
Lubnan

**Lubnan** (Arab: لُبْنَان‎, rumi: *Lubnān*) toi ko' ngaran di poimbantug **Republik Lubnan** (Arab: جُمْهُورِيَّة اللبنانيَّة‎, rumi: *Jumhūrīyah al-Lubnānīyah*) nopo nga iso pogun id kotonobon rahat Asia poinghapak do Rahat Mediterranean id ponong kotonobon om miwolit do Syria miampai Palestine. 

Kahapas Perang Saudara Lubnan (1975-1990), pogun diti nopo nga nokoingkawas om nokoburu o kopotundaan lolobi id industri kotombuluian, pomutanaman om sektor perbankan. Lubnan nopo nga roitan nogi sabaagi longkod perbankan id pogun Arab om noitutunan nogi sabaagi "Switzerland Timur Tengah" tu koingkawason id kousinan. Lubnan nogi nga mamagayat ogumu tutumumbului id kakadayan, Beirut gisom namaan pomungaranai do "Paris Timur Tengah".

## Nuut

## Sukuon
Lucy Gray (aktivis)

**Lucy Gray** (nosusu ontok Momuhau 2006) nopo nga songulun aktivis kosimbanon iklim do New Zealand  om nogi monunupu sinding.

## Biografi
Lucy Gray nopo nga susumikul id Sikul Muzik Hagley id Christchurch, om bagas susumikul id sikul Ao Tawhiti, om Sikul Takawas Cashmere. Isido nopo nga ponorikohon kabansaan do ababayan School Strike 4 Climate, kaampai no perarakan montok kaampayatan tangaanak sikul. Gray nogi nga susuminding-monunupu sinding i minapalabus do single koisoi "Your Name" ontok 2022. Mantad 2023, minapalabus i Gray do single miampai produser Andy om Vic Knopp sabaagi soboogian mantad EP dau di sumusuhut.

## Aktivis iklim
Sabaagi soboogian mantad advokasi di gray montok iklim, tolu perarakan i noulud pinoindalan ontok 2019, ontok 15 Gomot (i niduan montok koumoligan gama pinokobong o masjid Christchurch), 24 Mikat, om insan po kawagu ontok 27 Manom. Ginaga' suang (ms: bantahan dalaman) di kaapat ontok Mikat 2020, om nou'ung o New Zealand gama Pandemik COVID-19.

Ontok Mikat 2019, rinumuba i Gray do Luguan Montiri Jacinda Ardern montok mitimbungak kokomoi palan do porinta montok monoina krisis kosimbanon iklim. Minanahak isido boboroson id Tadau Momuruan Omulok Kabansaan, Festival Montok Timpu Dumontol 2019, om id TEDx Youth@Christchurch. Id koimpuunon 2020, nosiliu isido maamambasa id ababayan *1.5 Degrees Live!*. Osiliu isido do mananahak carama oponsol id Sidang Kemuncak Dimpoton Koburuon Mampan Aotearoa New Zealand 2020-2021 id suang talian.

Greta Thunberg, songulun aktivis kosimbanon iklim Sweden nopo nga lundu omitanan om inspirasi di Gray. Isido nopo nga monunuat do"Rise up", sinding protes kosimbanon iklim.

## Muzik
Suai ko minonuat do sinding "Rise Up" (ii au pinalabus sabaagi single), minapalanus i Gray piipiro singles, om kawawagu nopo nga "paranoia of the mind", i pinalabus ontok 26 Ngiop 2024, om nokodimpot koiyonon numbur 5 id suang Carta Sosongulun Hot NZ. "paranoia of the mind" nopo nga single kotohurionon pogulu minapalabus isido do EP.

Ontok 5 Madas 2024, minapalabus i Gray do EP "whole life waiting", miampai sakadai kousinan mantad garan New Zealand on Air New Music Development. Id suang nopo EP diti nga kiwaa sinding di au po insan nakalabus pogulu diti ii no "running through my mind".

## Sukuon
Mahalini Raharja

**Ni Luh Ketut Mahalini Ayu Raharja**, ointutunan sabaagi **Mahalini**, (nosusu ontok 4 Gomot 2000) nopo nga songulun susuminding, monunupu sinding om mimingkono Indonesia mantad Denpasar, Bali. Poinsuang i Mahalini id kinoyonon limo bobos akawas kosolimbahanIndonesian Idol musim kohopod id RCTI ontok 2019–2020. Ontok pasca-pialaan, minampayat i Mahalini do syarikat rakaman Hits Records.

Mahalini nopo nga songulun mantad artis Indonesia i kiwaa bobos ogumu mokiikinongou monikid tulan id Spotify, 10.3 riong id kotimpuunon Mahas 2023 (ii bobos akawas kalapas Rich Brian om Niki). Haro nogi apat sinding disido i kolobi 100 riong *streams* id platfoem dii, miagal do "Melawan Restu", "Sisa Rasa", "Kisah Sempurna", om "Sial".

## Koposion Pogulu om Pondidikan
Nosusu i Mahalini miampai ngaran Ni Luh Ketut Mahalini Ayu Raharja ontok 4 Gomot 2000, id Denpasar, Bali. Nosusu i Mahalini id paganakan di kikotumbayaan Hinduism om etnik nopo nga Bali. Dumbangan nopo ngaran di Mahalini nga momoguno ngaran Bali. "Ni Luh" kirati koulunan tondu om "Ketut" i popokito do isido nopo nga tanak kaapat. Isido nopo nga tanak di I Gede Suraharja om Ni Nyoman Serini. Mimpuun isido mampayat id pialaan sinding kinoyonon mantad di poinsikul po id sikul takawas. Kalapas nakaawi do junior high school, minongoput i Mahalini sinikulan idSMA Negeri 1 Denpasar. Id sikul takawas dii, nakaanu isido sikulasip gama kabaalan dau modsinding. Ontok 2018, minongoput i Mahalini sinikulan id Mahasaraswati Denpasar University minaganu Ijazah Sarjana Muda id gana *Dentistry*. Sundung do ingkaa, minaganu isido kootuson do mundorong oruhai moi kaanu manahak fokus id karier muzik ontok  2022.

## Karier
Ontok 2019, minampayat i Mahalini id timpu kohopod do Indonesian Idol. Pogulu diti, nakaampayat isido id ababayan di miagal (timpu kosiam) nga nokirar maso uji bakat. Ontok Manom 2019 nakawaya isido timpu kuarantin. Kalapas nakalantoi id taang uji bakat om nakawaya proses kuarantin pialaan solinaid 4 tulan, ontok 3 Mansak 2020, noidu isido om pinosuang id limo bobos akawas.

## Sukuon
Madison Beer

**Madison Elle Beer** (nosusu 5 Gomot 1999) nopo nga songulun susuminding om monunupu sinding Amerika. Nakaanu i Beer do to'ongkop media ii agayo soira pinosoliwan di Justin Bieber pautan kumaa iso bolikan dumbangan dau dii pinolabus id YouTube. Pinolabus isido single gulu, "Melodies", ontok toun 2013.

Ontok 2018, pinosoliwan isido EP gulu dau, *As She Pleases* . Nosokodung o projek diti miampai ini single " Dead " om " Home with You ", koduo-duo diti pinaakun Emas maya RIAA. Id toun sumusuhut, minanain isido kontrak miampai Epic Records, tumilombus pinosoliwan do album studio gulu disido, *Life Support* ontok 2021. Album diti nosokodung do piipiro single, ii kohompit do " Selfish ", ii kaanu pongimurian maya TikTok, ii kopongowit kumaa  pensijilan RIAA Gold single dii.  

Album studio koduo Beer, Silence Between Songs, pinosoliwan ontok Manom 2023. Album diti notorimo  kopoingkakatan montok  Album Audio Imersif Tosonong id Anugerah Grammy Tounan ko-66.

Suai ko mantad karya solo dau, pinoboros isido do kuno maya Beer  Evelynn suang tinimungan League of Legends K/DA. Sabaagi puruan tinimungan dii, pinosoliwan isido sinding sosongulun sompomogunan "Pop/Stars" (2018) om "More" (2020). Nokoumbal nogi isido nokoimbulai id siri televisyen miagalTodrick (2015) om RuPaul's Drag Race (2020), om suang filem Louder Than Words (2013).

## Sukuon
Maldives

**Maldives** (Divehi: ދިވެހިރާއްޖެ, *Dhivehi Raajje*) toi ko nointutunan nogi sabaagi **Republik Maldives**, nopo nga iso pulou id *Lautan Hindi,* id *selatan pulou Lakshadweep, India.* Pulou nopo diti nga id 700 kilometer toi ko' (435 watu) kumaa barat daya Sri Lanka.

## Sukuon
Malaysia

**Malaysia** nopo nga iso pogun raja berperlembagaan persekutuan id Asia Tenggara i kiwaa do 11 pogun (negeri) Melayu, 2 pogun (negeri) Borneo om 3 wilayah persekutuan i poingion id pogun kiginayo  . abaagi o Malaysia kumaa 2 kinoyonon i mangapit Laut China Selatan, ii no Semenanjung Malaysia om Malaysia Borneo. Miolos o Malaysia do piolitan tindal miampai Thailand, Indonesia, om Brunei om nogi piolitan rahat miampai Singapura om Filipina. Id Malaysia no ii Tanjung Piai, titik bobos kabaatan pointongkop tana tagayo Eurasia.

## Ngaran
Ngaran Malaysia nopo nga piomungan mantad do "Malays" om dohuri do Latin-Yunani "-ia" ii kikomoyon do tana koulunan Malayu. Tadon hogot 'Melayu' nopo nga tumanud do mogikaakawo teori. Kiwaa nogi mantad boros Sanskrit ii nopo nga "Himalaya" i sumuku do watas ii akawas id konuluhon toi ko' "Malaiyur-pura" i kikomoyon do kota nuluhon.  

## Sukuon
Manual

Potal diti kisuang do karalan-ralano monurat id boros Dusun.

Karalano do monurat;

# Porijistoo ot ngaran momogunonu.
# Log Sumuang (Log in)
# Ponurat no nunu nopo hiti id Wikipodia Dusun. Kada podosi do kasala tu haro piro-piro tulun do monimban diti bolikon.

Pounsikou.
Manuk

**Manuk** (Ngaran kawo Linnaeus: *Gallus gallus domesticus*) nopo nga' iso dupot om saausontok (*subspecies*) do manuk talun taragang. Manuk nopo nga' iso mantad ogumu dupot nalaya pointongkop id riniba' soginumu lobi 19 bilion tinan di toun 2011. Manuk nopo piniara di tulun ponokotadon taakanon don tonsi' kaampai nogi do tontolu. Kosoruan, kotulud pia manuk om osomok nopo, om odomon om opiara o manuk.

Potudukon di ponoriukan papayat (*genetic*) kumaa ogumu tadon do sakag dau id Kabaaton Asia, Silaubaat, om Kosilahon, noruba nogi sanggamut (*clade*) dau id wanuo Mirika, Yurup, Tanga Silau om Apirika pointudan id Wanuokoro India. It kawo manuk odomon nooit mantad India kumaa Lidia id tonob do Asiakoro (*Asia Minor*), om kumaa Girik sumuang tatus kolimo Pogulu Tontok Puu (*Before Common Era, BCE*). It manuk notutunan id Kimit tantad tatus ko-15 Pogulu Tontok Puu, roitan do "tombolog tadau tadau maganak", om nooit mantad katanaan sorili, id Siria, Shinar, om Babylon ka di Susuyan di Thutmose III. Okuri kopio pisimbanan do poninan (*genome*) do manuk mikuo oduaki dau, it sawongraat kihulu (*feathered dinosaur*) i nounus tu' Kinounusan Kiritas-Ulailaid (*Cretaceous-Paleogene extinction event*).

## Sukuon
Mariage d'amour

***"Mariage d'amour"*** kikomoyon do lisi' id suang pisasawaan toi ko' id boros Inggris lombuson sabaagi *Marriage of Love.* Muzik diti nopo nga iso piece do French solo montok piano i nowonsoi di Paul de Senneville ontok toun 1978. Muzik diti nokotimpuun do pinoposolimbou di mamaamain piano (pianist) i Richard Clayderman id albun dau *Lettre A Ma Mere* ontok 1979.

Kalapas dii, nosuhutonon do pinosolimbou iti muzik maya di George Davidson id album dau *My Heart Will Go On* nga miampai do *versi* i misuai.

Haro binoros o mionit kaka iti *Mariage d'amour* do muzik nowonsoi di Frederic Chopin i ointutunan do *" Spring Waltz"* tu' ogumu o minong-upload do muzik diti id *Youtube* minomoguno uhu di au pointopot, nga  nokorikot somok do 34 million mininintong (views) pogulu niiman iduo'. Ontok Magus 2021, ogumu *copies* maya kopomogunoon uhu di au pointopot dii id Youtube om somok soginumu 150 million i minintong.

## Gubahan
*Piece* di nowonsoi id kowoowoyoon do kunsi G minor. Kopomogunoon *tempo* nopo nga *72 bpm* om timpu kopomoinan *(time signatures)* misimban-simban. I nopo nga timpuunon do 4/4, suhutonon nogi do 5/4 om 3/4 miampai gumuli kaagu id timpu 4/4. Muzik diti haro o *chord progression* do *Gm-CmF-Bflat-D.*

## Sukuon
Mariah Carey

**Mariah Carey** (nosusu ontok 27 Gomot 1969) nopo nga songulun susuminding, monunuat sinding, Penerbit rakaman, pengarah Video muzik om palakun Amerika Syarikat. Susuminding Muzik pop om R&B diti nopo nga songulun momiimilantoi do Anugerah Grammy. Nokoimbulai isido do kumoinsan nogi ontok 1990 id siriba do tapanai eksekutif Columbia Records om EMI. Tommy Mottola om nokosiliu do tulun kumoiso i nakalantoi limo sinding kumoiso dau sabaagi bontugan carta ''Billboard Hot 100'' AS. Kalapas do pisasawaan dau miampai di Motola ontok 1993, piipiro siri rakaman *hit* popogirot kedudukan dau sabaagi susuminding di bobos alaku id Columbia. Tumanud majalah *[[Majalah Billboard]]*, isido nopo nga songulun artis 1990-an di bobos nakalantoi id Amerika Syarikat .

Suminowoli i Carey do kogumuan ahal kokomoi imej om muzik dau kalapas do pitongkiadan dau miampai di Mottola ontok toun 1997, om pinointutun dau o roromu-roromu Muzik hip hop id suang do album dau. Nokoinsiriba o kepopularan dau ontok minongiduan yau do Columbia ontok toun 2001, om tinaam do Rekod Virgin ontok toun di sumusuhut sabap do kakasahan fizikal om ginawo dau di nonuan do publisiti di agayo om nogi koporomitan di oluhoi kumaa *[[Glitter (filem)|Glitter]]*, projek filem om runut tuni dau. Ontok toun 2002, Pada tahun 2002, Suminain i Carey do iso pibatasan miampai do Island/Def Jam om kalapas do iso timpu do au nakalantoi, minimbulai yau id suang muzik pop ontok toun 2005 miampai popohimagon do album kohopod dau, The Emancipation Of Mimi.

Ontok toun 2000, pinungaranan di Anugerah Muzik Dunia i Carey sabaagi artis tondu di alaku montok sogigisom.  . Nakapangarakam isido do rekod single di bobos ogumu numbur koiso id Amerika Syarikat montok songulun artis solo (17 ngangaawi). Suai ko' mantad kinalantaion-kinalantaion komersil dau, ointutunan nogi isido montok rolou bunga sinding, sinodu rolou, kuasa rolou, om kopomogunaan tingkat suara siulan om asaru boroson sabaagi susuminding di abantug kopio montok sogigisom. Sundung do ingkaa, minoboros o piipiro pengkritik do goos-goos di Carey montok popointalang toilaan suminding dau nopo nga minamaraag do tinori dau montok popolombus emosi di kopipio maya sinding dau. 

## Sukuon

## Pautan id soliwan

* MariahCarey.com – laman web rasmi
* Mariah Carey di Panduan laman web Semua Muzik
* 
* Mariah Carey di laman web LAUNCHcast
* Mariah Carey di laman web *Rock on the Net*, laman web rasmi 40 Terbaik Mingguan ARC
*
Mariam Ismail

**Siti Mariam binti Ismail** (Jawi: سيتي مريم اسماعيل ; 20 Ngiop 1933 – 1 Momuhau 2015), lobi ointutunan maya ngaran **Mariani**, nopo nga songulun mimingkono, susuminding om model Melayu Malaysia-Singapura i ointutunan ontok 1950-an om 1960-an. Isido nopo nga taka kumaa Biduanita Pogun om mimingkono ointutunan i Puan Sri Saloma om ipag kumaa mimingkono, susuminding, komposer, monunuhu om papalabus ointutunan i Tan Sri Dr P. Ramlee. Mariani nopo nga songulun mantad mimingkono bobos ointutunan id Studio Jalan Ampas Studios hilo Singapura ontok timpu i roitan sabaagi "Golden Age of Malay Cinema". Solinaid 63 toun pakalaja, mingkono isio id suang lobi mantad 30 filim.

## Karier
Minimpuun o kalaja di Mariam kalapas nakalantoi isido id Pialaan Raani Singapura ontok toun 1951 di 17 toun isido. Isido nopo nga tondu koiso i mogowit kapamalahawan dii. Sundung do ingkaa, au isido mongobi Singapura ontok dii. Kalantayan nopo dii nga nosiliu pongunsub disido mampayat id gana pinsingkanaan. Kalapas dii, nonuan isido tawaran do mingkono mantad Malay Film Productions, nga au disido tinorimo ii tu ontok nopo dii, iman-imanon nopo dau nga sumiliu songulun dokutul. Duo toun kalapas dii, soira noinsasamadan di Saloma, nakasaga isido do minsingkono. Filim koiso nopo dau nga *Chemburu* ponuhuan di S. Ramanathan ontok toun 1952. Kalapas kalantayan filim dii, nokotorimo i Mariani ogumu tawaran mingkono id suang filim pinalabus syarikat dii kohompit no *[[Palace of Dreams]]*, *A Return*, *Labu Labi*, *Nasib Si Labu-Labi* om *Tiga Abdul*. Kalapas notutupan o Malay Film Productions om pitongkiadan Singapura mantad Malaysia, pinotilombus disido o kalaja mingkono id Studio Merdeka, Kuala Lumpur. Id studio dii, ogumu filim pinsingkanaan dau miagal do *Sweet Mashed Film* om *Discouraged*. 

Ontok di nokolohing no, pointilombus i Mariani do minsingkono om filim kotohurionon nopo disido nga *[[Pontianak Harum Sundal Malam 2]]* ponuhuan di Shuhaimi Baba ontok 2005. Minsingkono nogi isido doid mogisuusuai drama miagal do *Qalesya*, *Bila Larut Malam* om ogumu po. Ontok toun 2007, minonuridong isido miampai sawo do iso syarikat produksi, Kus Semangat Sdn. Bhd., duo yolo sanganu, gisom kinapatayon disido ontok toun 2015.

## Kinapatayon
Ontok 1 Momuhau 2015, minidu pogun i Mariani gama do kanser kolon id walai dau hilo Taman Kosmo Jaya, Sentul, Kuala Lumpur. 82 toun no umul disido. Noowit o rata disido kumaa id Masjid Al-Hidayah hilo Jalan Sentul om linobong id Pamalabangan Silam Jalan Ampang Muslim, Kuala Lumpur, poindoros do lobong tiagak tadi dau i Saloma om tipagon disido i P. Ramlee.

## Filmografi
### Filim

### Siri televisyen

### Telemovie

## Sukuon

## Noputan labus
*